প্রত্যেকেরই ছাপোষা চেহারা, কিন্তু তাঁরাই ট্রেনযাত্রীদের অজান্তে হয়ে উঠেছিলেন আতঙ্কের কারণ। ট্রেন কামরার ঠাসা ভিড়ের মধ্যে থেকেই মধ্য বয়সি এই মহিলারাই যাত্রীদের পকেট থেকে দামি স্মার্টফোন হাতসাফাই করতেন। 
বেশ কয়েক মাস তক্কে তক্কে থাকার পরে শেষ পর্যন্ত মোবাইল ফোন চুরি চক্রের সঙ্গে যুক্ত সাতজন মহিলাকে গ্রেফতার করল রানাঘাট জিআরপি থানার পুলিশ। ধৃতদের কাছ থেকে উদ্ধার হয়েছে সাতটি মোবাইল ফোন।

এই বিষয়ে অন্যান্য খবর

নতুন স্মার্টফোন কিনতে চাইলে দুঃসংবাদ, জায়ামির পথেই হাঁটছে অন্যরাও


শুক্রবার সন্ধ্যায় রানাঘাট ও তার আগে-পরে অন্য কয়েকটি রেল স্টেশন থেকে তাদের গ্রেফতার করে পুলিশ।সূত্রের খবর, গত কয়েক মাসে রানাঘাট জিআরপি পুলিশের কাছে ট্রেনের ভিতর থেকে একাধিক মোবাইল চুরির অভিযোগ জমা পড়ে। সেই অভিযোগের তদন্তে নেমে পুলিশ জানতে পারে যে, কয়েকজন মহিলা ট্রেনের কামরা থেকে মোবাইল চুরির একটি চক্র চালাচ্ছে। 
দেখুন ভিডিও
 

এর পরেই ট্রেনে নজরদারি বাড়ায় পুলিশ। বেশ কয়েক মাস নজরদারি চালানোর পর শুক্রবার সেই মোবাইল চুরি চক্রের সা তজন সদস্যকে গ্রেফতার করে পুলিশ। শনিবার ধৃতদের রানাঘাট মহকুমা আদালতে তোলা হয়েছে। ধৃত সাত মহিলা চোরের নাম লতিকা দাস, টুলতুলি দাস, সুমতি দাস, সুন্দরী সরকার, প্রমীলা বিশ্বাস, শীতলা দাস ও পূর্ণিমা দাস।